
A PAL- és PAM-enzimek tisztítása és vizsgálata

          A PAL (fenil-alanin ammónia-liáz) és PAM (fenil-alanin 2,3-aminomutáz) baktériumokban, gombákban, növényekben előforduló enzimek. Fontos szerepük van biokatalitikus átalakulásokban és optikai izomerek szétválasztásában.
          Munkánk során a PAL és PAM enzimek feltárásával és tisztításával foglalkoztunk. A tisztítást Ni affinitású kromatográfiával végeztük, majd elektroforézissel ellenőriztük a feltárás és tisztítás sikerességét. Továbbá az említett enzimek aktivitását vizsgáltuk az általuk katalizált természetes reakciójukban. A PAL enzim az (S)-α-fenil-alanint alakítja trans-fahéjsavvá az ammónia nem oxidatív eliminációja során, míg a bakteriális eredetű PAM az (S)-α-fenil-alanin izomerizációját katalizálja (S)-β-fenil-alaninná. Az átalakulásokat királis HPLC segítségével követtük nyomon.



